Diari Oficial de la Generalitat Valenciana


Sumari del DOGV 6368, del 04-10-2010 (2010/10200)

ORDE 32/2010, de 28 de setembre, de la Conselleria d'Agricultura, Pesca i Alimentació, per la qual es crea un fitxer de tractament automatitzat de dades de caràcter personal d'esta Conselleria i es modifiquen altres ja existents.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/09/28/32/dof/vci/html**

### Dades del document

Número de DOGV
:   6368

Data del DOGV
:   04-10-2010

Secció del DOGV
:   I. DISPOSICIONS GENERALS

Número del document
:   2010/10250


Data del document
:   28-09-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * administració regional
    * legislació
    * base de dades
    * dades personals

ORDE 32/2010, de 28 de setembre, de la Conselleria d'Agricultura, Pesca i Alimentació, per la qual es crea un fitxer de tractament automatitzat de dades de caràcter personal d'esta Conselleria i es modifiquen altres ja existents. [2010/10847]  
En la Llei Orgànica 15/1999, de 13 de desembre, de Protecció de Dades de Caràcter Personal (d'ara endavant LOPDCP), s'indica, en l'article 2, que esta serà aplicable a les dades de caràcter personal que figuren en fitxers automatitzats dels sectors públic i privat i a tota modalitat d'ús posterior, fins i tot, no automatitzat, de dades de caràcter personal registrades en suport físic susceptible de tractament automatitzat.  
A més, en l'article 20 de l'esmentada Llei Orgànica es disposa que la creació, la modificació o la supressió dels fitxers automatitzats de les administracions públiques només es podrà fer per mitjà de disposició general publicada en el BOE o diari oficial corresponent.  
Mitjançant l'Orde de 20 de juliol de 1994, de la Conselleria d'Administració Pública, es van regular els fitxers de tractament automatitzat de dades de caràcter personal existents fins eixa data a la Generalitat Valenciana.  
D'altra banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'Àmbit de l'administració de la Generalitat Valenciana, regula en l'article 12 el procediment d'inscripció de fitxers, i atribuïx a la Conselleria competent en la matèria sobre la qual versa el fitxer l'aprovació de la disposició general de creació d'este.  
Atesa la nova estructura organitzadora de la Conselleria i la necessitat de creació de nous fitxers automatitzats per al compliment de les funcions assignades a este departament, per mitjà d'esta orde, es pretén procedir a la revisió i l'actualització dels fitxers de dades de caràcter personal de la Conselleria d'Agricultura, Pesca i Alimentació, i complir les previsions que conté l'article 20 de la Llei Orgànica 15/1999.  
En conseqüència, segons allò que s'establix l'article 28.e de la Llei de la Generalitat 5/83, del Consell, en la redacció feta per la Llei 12/2007, de 20 de març, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,  
ORDENE  
Primer  
Es crea el fitxer amb dades de caràcter personal que es detalla en l'annex I d'esta orde.  
Segon  
Es modifiquen els fitxers amb dades de caràcter personal i queden redactats en els termes que es detallen en l'annex II d'esta orde.   
Tercer  
Es modifica el responsable del fitxer o tractament dels fitxers que es detallen en l'annex III d'esta orde.  
Quart  
Els responsables dels fitxers automatitzats adoptaran les mesures necessàries per a assegurar que totes les dades automatitzades de caràcter personal s'usen per a les finalitats per a les quals van ser recollides, i que es concreten en esta orde.  
Quint  
Les persones físiques titulars de les dades de caràcter personal que figuren en els fitxers automatitzats podran exercitar el seu dret d'accés, rectificació i cancel·lació de dades, quan siga procedent, davant de l'òrgan responsable del respectiu fitxer automatitzat determinat en esta orde.  
Sext  
Els responsables dels fitxers automatitzats advertiran expressament els cessionaris de dades de caràcter personal de la seua obligació de dedicar-les exclusivament a la finalitat per a la qual se cedixen.  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 28 de setembre de 2010  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
Annex I  
1. Nom del fitxer o tractament de dades: IIF-Informació Tributària i de Seguretat Social  
Descripció: es recull la informació tributària emesa per l'AEAT i la GV, i també l'emesa per la Seguretat Social, amb la finalitat que els sol·licitants de subvencions o contractes puguen acreditar que estan al corrent amb les seues obligacions fiscals i amb la Seguretat Social.  
Estructura bàsica del fitxer automatitzat i descripció dels tipus de dades:  
Dades de caràcter identificador: DNI/NIF, nom i cognoms.  
Dades economicofinanceres i d'assegurances: Al\_corrent\_ss, Al\_corrent\_AEAT, Al\_corrent\_IAE.  
Finalitat i ús del fitxer: es recull la informació tributària emesa per l'AEAT i la GV, i també l'emesa per la Seguretat Social, amb la finalitat que els sol·licitants de subvencions o contractes puguen acreditar que estan al corrent amb les seues obligacions fiscals i amb la Seguretat Social.  
Tipificació corresponent a la finalitat i usos previstos: procediments administratius.  
Persones o col·lectius dels quals es pretén obtindre dades de caràcter personal o que estiguen obligats a subministrar-les: sol·licitants de subvencions agrícoles, ramaderes i pesqueres, i també contractistes d'esta Conselleria.  
Procedència de les dades: administracions públiques.  
Procediment de recollida de dades: transmissió electrònica de dades/ Internet.  
Suport utilitzat per a l'obtenció: via telemàtica.  
Cessions de dades previstes: no hi ha cessions previstes.  
Òrgan de l'administració responsable del fitxer: Subsecretaria.  
Servicis o unitats davant dels quals poden exercitar els drets d'accés, rectificació i cancel·lació de dades dels afectats: Servici de Gestió Economicopressupostari.  
Mesures de seguretat: nivell mitjà.  
Annex II  
Modificació de fitxers automatitzats de dades de caràcter personal ja inscrits, que queden redactats en els termes següents:  
1. Nom del fitxer o tractament de dades: RENZO  
Número d'inscripció: 6769900633.  
Descripció: base de dades d'establiments que consten en el Registre de Nuclis Zoològics, centres d'experimentació animal, parcs zoològics i Registre de Personal Autoritzat per al Tractament amb Animals.  
Estructura bàsica del fitxer automatitzat i descripció dels tipus de dades:  
Dades de caràcter identificador: DNI/NIF, nom i cognoms, adreça (postal, electrònica) i telèfon.  
Dades de circumstàncies socials: llicències, permisos i autoritzacions.  
Dades acadèmiques i professionals: formació i titulacions.  
Finalitat i ús del fitxer: cal disposar d'una base de dades d'establiments que consten en el Registre de Nuclis Zoològics, centres d'experimentació animal, parcs zoològics i Registre de Personal Autoritzat per al Tractament amb Animals.  
Tipificació corresponent a la finalitat i usos previstos: altres registres administratius.  
Persones o col·lectius dels quals es pretén obtindre dades de caràcter personal o que estiguen obligats a subministrar-les: titulars de nuclis zoològics, centres d'experimentació animal, parcs zoològics i Registre de Personal Autoritzat per al Tractament amb Animals.  
Procedència de les dades: l'interessat o el seu representant legal.  
Procediment de recollida de dades: formularis o cupons.  
Suport utilitzat per a l'obtenció: suport paper.  
Cessions de dades previstes: no hi ha cessions previstes.  
Òrgan de l'administració responsable del fitxer: DG de Producció Agrària.  
Servicis o unitats davant dels quals poden exercitar els drets d'accés, rectificació i cancel·lació de dades dels afectats: Servici d'Innovació i Tecnologia Ramadera.  
Mesures de seguretat: nivell bàsic.  
2. Nom del fitxer o tractament de dades: Assegurances Agràries  
Número d'inscripció: 1422712193.  
Descripció: dades facilitades per ENESA (Entitat Estatal d'Assegurances Agràries) i AGROSEGURO (Agrupació d'Entitats Asseguradores) i pels diferents registres oficials de les corporacions de dret públic, com són les denominacions d'origen, marques de qualitat, indicacions geogràfiques protegides i el Comité d'Agricultura Ecològica.  
Estructura bàsica del fitxer automatitzat i descripció dels tipus de dades:  
Dades de caràcter identificador: DNI/NIF, nom i cognoms, adreça, telèfon i altres: data d'expedició del DNI.  
Dades de característiques personals: nacionalitat.  
Dades economicofinanceres i d'assegurances: dades bancàries i assegurances.  
Finalitat i ús del fitxer: concessió d'ajudes a la subscripció d'assegurances agràries.  
Tipificació corresponent a la finalitat i usos previstos: altres finalitats: concessió d'ajudes.  
Persones o col·lectius dels quals es pretén obtindre dades de caràcter personal o que estiguen obligats a subministrar-les: beneficiaris de les ajudes de subscripció d'assegurances agràries.  
Procedència de les dades: l'interessat o el seu representant legal.  
Procediment de recollida de dades: formularis o cupons.  
Suport utilitzat per a l'obtenció: suport paper.  
Cessions de dades previstes: AGROSEGURO, SA i prenedors inscrits en el Registre de Prenedors d'ENESA.  
Òrgan de l'administració responsable del fitxer: DG de Producció Agrària.  
Servicis o unitats davant dels quals poden exercitar els drets d'accés, rectificació i cancel·lació de dades dels afectats: Servici de Protecció de Rendes Agràries.  
Mesures de seguretat: nivell bàsic.  
Annex III  
Modificació del responsable del fitxer o tractament  
1. Responsable del fitxer o tractament  
Es tracta d'organismes públics de les comunitats autònomes i el CIF és el R2962659B de l'Agència Valenciana de Foment i Garantia Agrària.  
Per als fitxers:  
Nom del fitxer Núm. inscripció  
Beneficiaris de Feaga i Feader 7509903445  
Avals davant del Feaga i Feader 8130092647  
Deutors del Feaga i Feader 6903268487


Còpia Permalink ELI